藺從善

藺從善（），字有恒，山西磁州（今山西省磁縣）人。明朝政治人物。

生平
洪武二十六年（1393年）癸酉科鄕試第一。授山東陵縣教諭。遷揚州府教授。成祖時，擢翰林院編修，與王直、錢習禮等十五人侍太孫讀書。累遷至洗馬。宣宗嗣位，同官皆營擢要職，唯獨從善與王直留滯不調。數年，方遷學士，漸得信用。正統四年（1439年），與王直典會試。年逾七旬，乞休歸里卒。入祀鄉賢祠清光緒二十年刻本《重修廣平府志·卷四十九》：藺從善，字有恒，磁州人。洪武二十六年鄕試第一，授山東陵縣教諭。遷揚州府教授。成祖時，擢翰林編修，與王直、錢習禮等十五人侍太孫講幄，凡厯十年，所上論皆帝王要道。累遷至洗馬。宣宗嗣位，同官皆營擢顯要，而從善獨與王直留滯不調，日坐閣中繙讀祕書。數年乃遷學士，漸見信用。正統四年，與王直典會試，取楊鼎等百人，人稱其得士。年七十，援例乞休，帝慰留之。又四年得請。一時名公卿賦詩祖送甚盛。還里卒。祀鄕賢祠。磁州志。

參考文獻

Category:明朝翰林院編修
Category:磁縣人
C
Category:洪武二十六年癸酉科山西鄉試舉人
Category:明朝縣儒學教諭
Category:明朝揚州府儒學教授
Category:明朝會試正考官
Category:明朝洗马
Category:明朝翰林院學士
Category:明朝山西鄉試解元